**«Балалар - мемлекетіміздің жарқын болашағының кепілі. Сондықтан да алдағы жылды Балалар жылы деп жариялау керек деп есептеймін. Әңгіме жалаң ұран мен мерекелік шаралар туралы емес. Бірінші кезекте билік тарапынан балаларды қорғау үшін денсаулық сақтау, білім беру, әлеуметтік қолдау бағытында нақты шаралар қолға алынуы керек. Өскелең ұрпақтың үйлесімді дамуы мен бақытты балалық шағы – біздің жалпыұлттық міндетіміз»,-деді Қасым-Жомарт Тоқаев.**

**Қазақстан Республикасы Президенті Қасым-Жомарт Кемелұлы «2022-балалар жылы» деп жариялануына сәйкес «Бала тілімен» атты видеороликтер байқауын өткізу ережесі**

**І. Жалпы ереже**

Бұл ереже Қазақстан Республикасының балалар жылына арналған «Бала тілімен» тақырыбындағы видеороликтер байқауының (ары қарай – Байқау) мақсаттары мен міндеттерін, ұйымдастырып, өткізу, қорытынды шығару, жүлдегерлерді анықтау  тәртібін белгілейді.

Байқаудың ұйымдастырушылары: **Ақтоғай аудандық орталықтандырылған кітапхана жүйесі**

Байқаудың мақсаты – балалардың бойында кітапқа, қазақ ақын-жазушыларына деген сүйіспеншілікті арттыру, ата-анасына салмақты ой салу, жастардың шығармашылық қабілеттерін дамыту.

Байқаудың міндеттері:

- Ата-аналарға баланы тәрбиелеуде өзінен бастау керегін, кітапқа қызығушылығын ояту маңызды екенін насихаттау;

**II. Байқауға қатысушылар**

Байқауға 1 жастан – 5 жасқа дейінгі бүлдіршіндер қатыса алады.

Байқауға қатысу үшін «Бала тілімен» тақырыбына 1 бейнеролик қабылданады.

**IІІ. Байқауға қатысуға қойылатын талаптар**

**Жұмысты ресімдеуге қойылатын талаптар:**

1) Бейнематериалдың көрсетілу ұзақтығы 1 минутқа дейін болуы қажет.

2) Бейнематериал байқаудың тақырыбы мен мазмұнына сай болуы шарт.

3)Бейнематериал міндетті түрде үлгідегіндей кітапқа деген қызығушылықты оятатындай болуы шарт

4)Ұйымдастыру комитетіне бейнеролик почта [aktogai\_kitab@mail.ru](mailto:aktogai_kitab@mail.ru) немесе ватцап желісі **87072906299** арқылы тапсырылады.

• Кітапхана сайтына тіркелу керек. [www.biblioteka-aktogai.gov.kz](http://www.biblioteka-aktogai.gov.kz)

• Кітапхана әлеуметтік желілеріне тіркелу керек **instagram-@ruhani\_kazyna ; Facebook: okj.aktogai1**

Байқауға ұсынылған жұмыстар рецензияланбайды, қайтарылмайды.

Байқаудың қорытындысы **2022 жылдың 10 қазанда** шығарылады.

Байқау жұмыстарын бағалау төмендегі критерийлер бойынша жүргізіледі:

- материалдардың байқау мақсаттары мен міндеттеріне сәйкестігі;

-.материалды ұсыну объективтілігі, ерекшелігі, аналитикалық көзқарасы;

-Әлеуметтік желіде жарияланып, қай бейнематериал көп қолдау алып, лайк пен комментарий жинап халыққа ұнаса сол жеңімпаз атанады.

**ІV. Қорытындылау. Байқау жеңімпаздарын марапаттау**

Жүлдегерлер грамотамен, сыйлықтармен марапатталады. Барлық қатысушыларға сертификаттар табыс етіледі.